Komisijas paziņojums Eiropas Parlamentam, PADOMEI, Eiropas Ekonomikas un sociālo lietu komitejai un Reģionu Komitejai eCall darbības nodrošināšana — Rīcības plāns (Trešais e-drošības paziņojums) /* COM/2006/0723 galīgā redakcija */





[pic] | EIROPAS KOPIENU KOMISIJA | Briselē, 23.11.2006 COM(2006) 723 galīgā redakcija KOMISIJAS PAZIŅOJUMS EIROPAS PARLAMENTAM, PADOMEI, EIROPAS EKONOMIKAS UN SOCIĀLO LIETU KOMITEJAI UN REĢIONU KOMITEJAI eCall darbības nodrošināšana — Rīcības plāns (Trešais e-drošības paziņojums) KOMISIJAS PAZIŅOJUMS EIROPAS PARLAMENTAM, PADOMEI, EIROPAS EKONOMIKAS UN SOCIĀL O LIETU KOMITEJAI UN REĢIONU KOMITEJAI eCall darbības nodrošināšana — Rīcības plāns (Trešais e-drošības paziņojums) 1. Ievads Kopš 2001. gada, kad Komisija izdeva Balto grāmatu par Eiropas transporta politiku[1], cilvēku skaits, kas gājuši bojā ceļu satiksmes negadījumos, ES 25 ir samazinājies par vairāk nekā 17 %. Eiropas ceļu satiksmes drošības rīcības programma[2] un eSafety jeb e-drošības iniciatīva [3] ievērojami ietekmējusi šo pozitīvo attīstību, un ir paredzams, ka vidējā termiņā aizvien pietuvosies izvirzītajam mērķim — ceļu satiksmes negadījumu upuru skaita samazināšana uz pusi Eiropas Savienībā līdz 2010. gadam. Tomēr 2005. gadā uz ceļiem ir fiksēti apmēram 41 600 nāves gadījumu un 1,7 miljoni savainoto, tātad satiksme joprojām nav droša un ir nepieciešamas turpmākas darbības. Ir paredzams, ka Eiropas ārkārtas izsaukumam no transportlīdzekļa jeb eCall , izmantojot pilnu tā potenciālu, ir iespēja samazināt ES 25 bojāgājušo skaitu pat par 2500 gadā, kā arī turpmāk samazināt traumu smagumu, ievērojami ietaupīt sabiedrības veselības aprūpes un citas izmaksas un mazināt cilvēku ciešanas[4]. Viedā automobiļa iniciatīvā [5] rūpniecības un valsts sektora pārstāvji kopīgi izstrādāja izvēršanas plānu , kura mērķis ir pilnībā izvērst eCall no 2009. gada. Tomēr šis plāns nefunkcionē. 2. ECALL DARBīBAS NODROšINāšANA VISI IR ATZINUšI eCall pozitīvos aspektus – saskaņā ar nesen veiktu Eirobarometra pētījumu[6] iedzīvotāji to uzskata par vienu no vēlamākajām e-drošības sistēmām automobilī, un vairāk nekā 70 % respondentu minēja, ka tie vēlētos, lai tāda sistēma atrastos to nākamajā automobilī. Nozares pārstāvji, Eiropas Parlaments, Eiropas Komisija, lietotāju organizācijas un dažas dalībvalstis atbalsta eCall izvēršanu. Ražojuma izstrādes ilgā sagatavošanas laika un ar to saistīto izmaksu dēļ automobiļu rūpniecībā, pirms rūpnieciski uzsākt eCall aprīkojuma ievietošanu transportlīdzekļos, ir nepieciešama skaidrība par vajadzīgās infrastruktūras izveidi dalībvalstīs[7]. Tāpat arī citiem tirgus dalībniekiem ir nepieciešamas dalībvalstu saistības, jo īpaši sakaru nozarē (mobilo tīklu operatoriem). Tomēr lēnā virzība dažās dalībvalstīs, jo īpaši lielajās, kas ir nozīmīgas rūpniecības saistību nodrošināšanai, apdraud jau saskaņotā izvēršanas plāna īstenošanu. Šā paziņojuma mērķis ir norādīt pasākumus, kas nepieciešami šā brīža sastinguma novēršanai un eCall darbības nodrošināšanai, pamatojoties uz jau esošajiem sasniegumiem. Ir ierosinātas divas paralēlas rīcības līnijas: dalībvalstu saistības līdz 2007. gada vidum un vienošanās ar rūpniecības pārstāvjiem līdz 2007. gada beigām. Turklāt Komisija īstenos dažādas darbības, lai veicinātu eCall izvēršanu. 3. ECALL īSTENOšANAS VIRZīBA EIROPā 3.1. Virzība Eiropas mērogā No 2005. gada eCall ieviešanas grupa ir panākusi ievērojamu attīstību specifikāciju izstrādē, tehnoloģijas pierādīšanā un izvēršanas fāzes plānošanā. Šī grupa, kurā ir 138 dalībnieki, kas pārstāv visas ieinteresētās personas, 2006. gada aprīlī izstrādāja un izdeva galīgos ieteikumus [8]. Šie ieteikumi attiecas uz eCall uzbūvi un darbības prasībām, un tajos iekļauta minimālā datu kopuma definīcija [9], kā arī risināti sertifikācijas un konfidencialitātes jautājumi. Ieteikumi tika pieņemti 2006. gada 3. maijā e-drošības foruma plenārsēdē. Tā kā visas dalībvalstis neizteica apņemšanos, izvēršanas plānu atlika par vienu gadu un šobrīd tas ir šāds: - visām galvenajām ieinteresētajām personām līdz 2006. gada beigām jāparaksta saprašanās memorands, lai nodrošinātu virzību, - eCall sistēmas pilnīgas specifikācijas izstrāde un ieviešanas uzsākšana līdz 2007. gada vidum, - testi pilnā mērogā jāveic no 2008. gada sākuma, - dalībvalstīm jābūt gatavām modernizēt ārkārtas izsaukuma centrāles līdz 2009. gada septembrim, - eCall kā standarta izvēles iespējas ieviešana visos apstiprinātos transportlīdzekļos no 2010. gada 1. septembra. Signed MoU to ensure progress (incl. MS) | Parakstīts saprašanās memorands virzības nodrošināšanai (tai skaitā dalībvalstis) | Draft/Rough System Specification | Sistēmas specifikācijas projekts/Aptuvena sistēmas specifikācija | ETSI Technical Specification | ETSI tehniskā specifikācija | Detailed System Specification | Detalizēta sistēmas specifikācija | Incentive possibilities clarified to support business case | Konkretizētas veicinošas iespējas uzņēmējdarbības atbalstam | System Development | Sistēmas izstrāde | Field Tests including assessment of performance | Darbības testi, tai skaitā veiktspējas novērtējums | Member State rollout of eCall system at PSAPs | Dalībvalstis attīsta eCall sistēmu PSAP | eCall as standard option in all new type-approved vehicles | eCall kā standarta izvēles iespēja visos jaunos apstiprinātos transportlīdzekļos | 1. attēls. e-drošības foruma atjaunināts eCall izvēršanas plāns. Nozīmīgi bija arī tas, ka 2006. gada 27. aprīlī Eiropas Parlaments, reaģējot uz Komisijas paziņojumu „ eCall nodrošināšana iedzīvotājiem”, ar lielu balsu vairākumu pieņēma rezolūciju par eCall [10]. Rezolūcijā pausts atbalsts eCall īstenošanai Eiropā, pilnīgi atbalstītas Komisijas darbības un izteikts aicinājums visām ieinteresētajām personām, jo īpaši dalībvalstīm, veikt darbības, kas nepieciešamas eCall tūlītējai īstenošanai. Turklāt pēc Eiropas Komisijas lūguma ETSI ar sakaru nozares un automobiļu rūpniecības atbalstu ir pievirzījies tuvāk eCall minimālā datu kopuma standarta pārraides protokola definīcijai, ko paredzēts izstrādāt līdz 2007. gada aprīlim. Komisija ir veikusi vairākas darbības , lai atbalstītu citu ieinteresēto personu darbu un sekmētu eCall , ievērojot divus paziņojumus par eCall un viedo automobili. Komisijas darbības, ar ko atbalsta eCall rīcības plānu Divu augsta līmeņa sanāksmju ar dalībvalstīm organizēšana saistībā ar 112 un eCall sekmēšanu 2005. gada oktobrī, kā arī dažādas ekspertu sanāksmes un divpusējas sanāksmes. Ekspertu grupa neatliekamās piekļuves lietās[11], ko izveidoja 2006. gada februārī, uzsāka apsekojumu par neatliekamās palīdzības dienestu organizēšanu dalībvalstīs (tai skaitā 112, E112). Uzsāktas pārkāpumu tiesvedības procedūras pret dalībvalstīm par zvanītāja atrašanās vietas informācijas nepieejamības jautājumiem (12 lietas pret Beļģiju, Grieķiju, Īriju, Itāliju, Kipru, Latviju, Lietuvu, Luksemburgu, Ungāriju, Nīderlandi, Portugāli un Slovākiju). Neoficiāla PSAP ekspertu grupa[12], kas izveidota 2006. gada jūlijā un kas risina ar neatliekamās palīdzības dienestiem saistītus jautājumus (112, E112 un eCall) un izplata paraugpraksi. eImpact – padziļināts pētījums par viedo transportlīdzekļa drošības sistēmu (tai skaitā eCall) sociālekonomiskiem ieguvumiem, kas uzsākts 2006. gada janvārī[13]. e-drošības atbalsta[14] uzturēts aprīkojums ar pilnīgu informāciju par eCall iniciatīvu, kas uzsākts 2005. gada novembrī. Eirobarometra pētījums par iedzīvotāju izpratni par satiksmes drošību un viedām transportlīdzekļu drošības sistēmām, kas uzsākts 2006. gada janvārī. ICT 2006 standartizācijas darba programmas nodrošināšana un lūgums ETSI (ETSI MSG, Mobilo pakalpojumu grupa) izstrādāt nepieciešamos standartus eCall kā prioritāti. Sadarbība ar dalībvalstīm, lai rastu risinājumu par datu aizsardzības un konfidencialitātes jautājumiem (29. panta darba grupa, kas izveidota ar Direktīvu 95/46/EK)[15]. GST Rescue veiksmīgi demonstrē pilnīgu eCall pakalpojuma ķēdi[16]. | - 3.2 . Virzība dalībvalstīs Paziņojumā „ eCall nodrošināšana iedzīvotājiem” kā eCall priekšnoteikumu Komisija aicināja dalībvalstis popularizēt 112 un apstrādāt informāciju par atrašanās vietu no mobilajiem izsaukumiem, E 112. Pēc tam 2006. gada sākumā dalībvalstīm izsūtīja anketu. Tās rezultāti atklāja, ka dalībvalstīs neatliekamās palīdzības glābšanas dienestu tehniskā un organizācijas sistēma ir ļoti atšķirīga. Daudzās valstīs joprojām ir problēmas atbilstoši apstrādāt 112 izsaukumus, un tikai 7 dalībvalstīs var apstrādāt informāciju par atrašanās vietu no mobilajiem izsaukumiem (sk. 1. tabulu). Tas skaidri norāda, ka ir nepieciešama turpmāka rīcība, un tāpēc pret dažām dalībvalstīm tika uzsāktas pārkāpumu tiesvedības procedūras. Saistībā ar eCall septiņas dalībvalstis un divas asociētās valstis ir parakstījušas eCall saprašanās memorandu , bet parakstīšanas procedūra dažādās attīstības pakāpēs ir sākusies vēl trīspadsmit dalībvalstīs (sk. 1. tabulu). Dažās dalībvalstīs, piemēram, Nīderlandē, Portugālē un Apvienotajā Karalistē, procedūra jau aizvirzījusies tālu, bet Vācija apstiprinājusi, ka drīzumā parakstīs saprašanās memorandu. Lai pētītu eCall izvēršanu kopā ar rūpniecības pārstāvjiem, Francijā izveidota starpministriju grupa, bet pašreizējā neatliekamās palīdzības infrastruktūra nav prasībām piemērota. Institucionāli, kompetenču un organizatoriski jautājumi ir citu dalībvalstu minētie vājās virzības iemesli. Sešas dalībvalstis (Beļģija, Igaunija, Latvija, Luksemburga, Polija un Slovākija) nav ziņojušas par virzību. Trīs dalībvalstīs paredzēta izpēte. Desmit dalībvalstīs vai nu darbojas, vai tiek plānoti izmēģinājuma projekti, tostarp apjomīgi. Nīderlande, Somija un Zviedrija būs pirmās valstis ar funkcionējošu eCall . Dalībvalsts | eCall saprašanās memoranda parakstīšana | Īstenošanas statuss | E112[17] | eCall | Beļģija | Nav ziņots par virzību | Nav pieejams | Nav virzības | Čehija | Procedūra ir sākusies | Funkcionē (push)[18] | Tiek plānoti izmēģinājuma projekti | Dānija | Procedūra ir sākusies | Funkcionē (push) | Tiek plānoti izmēģinājuma projekti | Vācija | Procedūra tuvojas nobeigumam | Ieviests (pull) | Tiek plānoti izmēģinājuma projekti | Igaunija | Nav ziņots par virzību | Ieviests (pull) | Nav virzības | Grieķija | Parakstīts | Plānots 2006. gadā | Nav virzības | Spānija | Procedūra ir sākusies | Funkcionē[19] (push) | Reģionos atšķirīgi | Francija | Procedūra ir sākusies | Ieviests (push) | Uzsākta izpēte | Īrija | Procedūra ir sākusies | Ieviests (pull) | Uzsākta izpēte | Itālija | Parakstīts | Nav pieejams | Tiek plānoti izmēģinājuma projekti | Kipra | Parakstīts | Funkcionē (push) | Nav virzības | Latvija | Nav ziņots par virzību | Plānots 2007. gadā | Nav virzības | Lietuva | Parakstīts | Nav pieejams | Nav virzības | Luksemburga | Nav ziņots par virzību | Ieviests (pull) | Nav virzības | Ungārija | Procedūra ir sākusies | Plānots 2006. gadā | Tiek plānoti izmēģinājuma projekti | Malta | Procedūra ir sākusies | Ieviests (pull) | Uzsākta izpēte | Nīderlande | Procedūra tuvojas nobeigumam | Plānots 2007. gadā | Tiek plānoti izmēģinājuma projekti Plānota īstenošana | Austrija | Procedūra ir sākusies | Ieviests (pull) | Tiek plānoti izmēģinājuma projekti | Polija | Nav ziņots par virzību | Nav pieejams | Nav virzības | Portugāle | Procedūra tuvojas nobeigumam | Nav pieejams | Nav virzības | Slovēnija | Parakstīts | Ieviests (pull) | Nav virzības | Slovākija | Nav ziņots par virzību | Plānots 2006. gadā | Nav virzības | Somija | Parakstīts | Funkcionē (push) | Testēts funkcionējošs Tiek plānoti izmēģinājuma projekti Plānota īstenošana | Zviedrija | Parakstīts | Funkcionē (push) | Tiek plānoti izmēģinājuma projekti Plānota īstenošana | Apvienotā Karaliste | Procedūra tuvojas nobeigumam | Funkcionē (push) | Tiek plānoti izmēģinājuma projekti | Norvēģija | Parakstīts | Šveice | Parakstīts | Islande | Procedūra tuvojas nobeigumam | 1. tabula. E112 un eCall statuss dalībvalstīs un asociētajās valstīs 2006. gada oktobrī. 4. Mērķi un rīcības plāns 4.1 . Kas nepieciešams eCall darbības nodrošināšanai? Daudzi nesenie pētījumi ir skaidri apliecinājuši eCall pozitīvos aspektus — tā ir viena no visefektīvākajām drošības sistēmām, ko var īstenot īstermiņā un ko arī atbalsta satiksmes dalībnieki[20]. eCall uzlabos visu neatliekamās palīdzības ķēdi: sniegs precīzu informāciju par avārijas vietu, ziņas tiks sniegtas ar aizvien mazāku kavēšanos, nekavējoties nosūtot nepieciešamo informāciju (t. s. minimālo datu kopumu) tuvākajai ārkārtas izsaukumu centrālei un ļaujot ārkārtas izsaukumu centrāles operatoram tūlīt nosūtīt uz pareizo vietu glābšanas dienestus. Atrašanās vietas informācijas nepieciešamā precizitāte un aptvērums paredz izmantot Globālās navigācijas satelīta sistēmu ( GNSS ), izmantojot GPS un tuvākajā nākotnē Eiropas satelīta navigācijas sistēmas Galileo [21], kas piedāvās pat lielāku precizitāti un pieejamību. Tāpat arī gaidāms, ka eCall ierīce ar atrašanās vietas noteikšanas un sakaru iespējām un atvērto sistēmas arhitektūru kļūs par papildu valsts sektora pakalpojumu un komercpakalpojumu bāzi. Tomēr attīstības trūkuma dēļ izvēršanas plāns ir jau atcelts uz vienu gadu. Dažas dalībvalstis nemaz neizstrādā neatliekamās palīdzības glābšanas dienestiem nepieciešamo infrastruktūru , lai apstrādātu informāciju par atrašanās vietu no E112 izsaukumiem vai ārkārtas izsaukumiem no transportlīdzekļa jeb eCall . Rūpniecības pārstāvjiem jāapkopo savas darbības virzībā uz eCall izvēršanu, un Eiropas Standartizācijas organizācijām (ESO) jāapkopo nepieciešamie standarti. Ir ļoti svarīgi, lai dalībvalstis un rūpniecība ar Komisijas atbalstu veiktu turpmākās nepieciešamās darbības eCall nodrošināšanai, lai to varētu izvērst 2010. gadā. Komisija ierosina šādas divas darbības līnijas: 1. darbības, kurās iesaistītas dalībvalstis, 2. darbības, kurās iesaistīti rūpniecības pārstāvji. Lai izvērstu saskaņotu eCall pakalpojumu Eiropā, Komisija atbalstīs abas šīs darbības līnijas līdz ar daudziem citiem pasākumiem, no kuriem daži jau tiek gatavoti. 4.2 . Dalībvalstu iesaistīšana 3. Dalībvalstīm jāapņemas īstenot Eiropas eCall projekts, ņemot vērā eCall ieviešanas grupas galīgo ziņojumu, un jo īpaši tā izvēršanas plāns, ar kuru cita starpā aicina nekavējoties parakstīt eCall saprašanās memorandu, līdz 2009. gada vidum paplašināt nepieciešamo ārkārtas izsaukuma centrāles infrastruktūru un no 2007. gada līdz 2009. gadam veikt darbības testus, tostarp veiktspējas novērtējumu. 4. Dalībvalstīm nekavējoties jāveic nepieciešamās darbības, lai kopā ar Komisiju atrisinātu pārējos juridiskos, tehniskos un sociālekonomiskos jautājumus, kas kavē eCall saprašanās memoranda parakstīšanu, un jāievēro šāds grafiks: 5. līdz 2007. gada vidum eCall saprašanās memorandu paraksta 15 dalībvalstis, tai skaitā Vācija, Francija un Apvienotā Karaliste, 6. līdz 2007. gada beigām eCall saprašanās memorandu paraksta vairāk nekā 20 dalībvalstis. 7. Dalībvalstīm jāturpina izstrādāt pilnībā funkcionējoši 112 un E112 pakalpojumi savas valsts robežās, nodrošinot, ka mobilā tīkla operatori automātiski dara zināmu ārkārtas izsaukumu centrālēm informāciju par atrašanās vietu, ka 112 izsaukumi tiek atbilstoši maršrutēti un apstrādāti un ka ārkārtas izsaukumu centrāles ir modernizētas, lai spētu apstrādāt informāciju par atrašanās vietu no E112 un eCall . 8. Šai nolūkā dalībvalstīm ir jāatbalsta Ekspertu grupas neatliekamās piekļuves lietās darbs, definējot vispārējas Eiropas prasības ārkārtas izsaukumu maršrutēšanai un apstrādei, no mobilajiem termināļiem bez SIM saņemto ārkārtas izsaukumu apstrādei, nodrošinot atbilstošu valodas atbalstu, un ilgākā termiņā apstrādājot VoIP ārkārtas izsaukumus, kā arī apstrādājot ārkārtas izsaukumus invalīdiem. 9. Dalībvalstīm jāizstrādā detalizēti noteikumi mobilo tīklu operatoriem, lai īstenotu iepriekšminētos risinājumus par izsaukumu maršrutēšanu, atrašanās vietas informācijas pārraidi un no termināļiem bez SIM saņemto izsaukumu apstrādi. 10. Dalībvalstīm, strādājot Ekspertu grupā neatliekamās piekļuves lietās, jāsadarbojas ar Eiropas Standartu organizācijām, lai izstrādātu standartu kopumu, kas sekmēs sakaru ārkārtas situācijās, tai skaitā informācijas par atrašanās vietu, vienotu apstrādi. 11. Dalībvalstīm jāatbalsta Komisijas priekšlikums par neoficiālas PSAP ekspertu grupas izveidi un, nodrošinot tai ekspertus, jāsekmē tās darbs atbilstošas procedūras noteikšanai, lai iegūtu ar avārijām saistītu nepieciešamo informāciju (t. i., definējot kopēju piekļuves mehānismu VIN[22] datubāzēm), risinot neatbilstošu izsaukumu apstrādes, ārkārtas izsaukumu centrāles darba slodzes optimizēšanas un paraugprakses apmaiņas jautājumus. 12. Dalībvalstīm jāatbalsta 29. panta darba grupas darbs, tai mēģinot rast eCall datu apstrādes risinājumu, kas tajā pašā laikā nodrošinātu personu drošumu un drošību un to privātās dzīves un personas datu aizsardzību. 4.3 . Rūpniecības pārstāvju iesaistīšana 13. Rūpniecības pārstāvjiem jāapņemas īstenot Eiropas eCall , ņemot vērā eCall ieviešanas grupas galīgo ziņojumu, un jo īpaši tā izvēršanas plāns, ar kuru cita starpā aicina sākt izstrādi līdz 2007. gada vidum, no 2007. gada līdz 2009. gadam veikt darbības testus, tai skaitā veiktspējas novērtējumu, un no 2010. gada ieviest eCall kā standarta izvēles iespēju visos transportlīdzekļos. 14. Komisija 2007. gada sākumā uzsāks pārrunas ar ACEA , JAMA un KAMA par brīvprātīgu nolīgumu eCall transportlīdzekļa ierīces[23] ieviešanai visos apstiprinātos transportlīdzekļos no 2010. gada 1. septembra. 15. Lai pabeigtu pārrunas līdz 2007. gada beigām, automobiļu rūpniecības pārstāvjiem ir jāsadarbojas ar Komisiju, izstrādājot brīvprātīgā nolīguma noteikumus. 16. Komisija 2007. gada beigās ziņos Padomei un Eiropas Parlamentam par pārrunu rezultātiem un, pamatojoties uz šiem rezultātiem, vai nu noslēgs brīvprātīgo nolīgumu ar uzraudzības mehānismu, vai arī ierosinās papildu pasākumus. 17. Lai nodrošinātu atbilstošu personu privātās dzīves un personas datu aizsardzību, rūpniecības pārstāvjiem jāapņemas ievērot 29. panta darba grupas ieteikumus[24]. 18. Automobiļu rūpniecības un sakaru nozares pārstāvjiem jāturpina atbalstīt Eiropas Standartizācijas organizāciju paveikto darbu — Eiropas eCall pakalpojumam nepieciešamo standartu apkopošanu. 4.4 . Izvēršanas sekmēšana 19. Komisija atbalstīs Ekspertu grupas neatliekamās piekļuves lietās, PSAP ekspertu grupas un 29. panta darba grupas darbu, tām mēģinot rast nepieciešamos risinājumus eCall ātrākai ieviešanai. 20. Pārskatot elektronisko sakaru tiesisko regulējumu[25], Komisija apsvērs Universālā pakalpojuma direktīvas noteikumu aktualizāciju, lai nodrošinātu, ka zvanītāja atrašanās vieta būtu pieejama neatliekamās palīdzības dienestiem, pievienojot noteikumus par maksas noteikšanu attiecībā uz informāciju par atrašanās vietu. 21. Komisija, nepieciešamības gadījumā pilnvarojot, atbalstīs Eiropas Standartizācijas organizāciju ( ETSI , CEN ) standartu izstrādes darbu attiecībā uz minimālā datu kopuma ( MSD ) pārraidi sakaru tīklos, MSD protokolu un saturu, sertifikācijas procedūrām un sakaru tīklu un PSAP saskarni. 22. Viedā automobiļa iniciatīvas laikā Komisija turpinās atbalstīt eCall izvēršanas plānu: 23. Komisija atbalstīs sabiedrības informēšanas akcijas, kampaņas plašsaziņas līdzekļos un lietotāju izglītošanu par eCall pozitīvajiem aspektiem. Konkrēti Komisija atbalstīs e-drošības informētības platformas[26] kampaņas. 24. Komisija, izmantojot IKT prioritātes pētniecības un tehnoloģijas attīstības finansējumu septītajā pamatprogrammā un Konkurētspējas un jauninājumu pamatprogrammā ( CIP ), atbalstīs eCall pakalpojuma praktiskās darbības testus, tiecoties uz liela apjoma testiem ar ieguvumu ietekmes novērtējumu un lietotāju apstiprinājumu. 25. Komisija atbalstīs automobiļu rūpniecību, sakaru un apdrošināšanas nozari, dalībvalstis un citas ieinteresētās personas, attīstot pozitīvas uzņēmējdarbības pieejas eCall , tai skaitā sekmējošu līdzekļu izmantojuma novērtējumu. 5. Secinājumi Tā kā traģisku ceļu satiksmes negadījumu skaits joprojām ir liels, visām ceļu satiksmes drošībā ieinteresētajām personām ir jābūt gatavām sadarboties, lai pēc iespējas ātrāk ieviestu drošības sistēmas, kas var mazināt šo negadījumu izraisīto savainojumu sekas. Pētījumi norāda, ka eCall ir viena no efektīvākajām pieejamām transportlīdzekļu drošības sistēmām, ko var izvērst neilgā laika posmā. Vairums lietotāju izprot tās nozīmi un vēlas, lai eCall būtu to turpmākajās automašīnās. Rūpniecības pārstāvji eCall darba grupā ir sadarbojušies ar citām ieinteresētajām personām, izstrādājot nepieciešamās specifikācijas. Eiropas Parlaments ir sniedzis savu pilnīgu atbalstu. Šobrīd dalībvalstīm ir jāapņemas un jāizstrādā nepieciešamā infrastruktūra to neatliekamās palīdzības dienestos. Tādējādi eCall varēs atgriezties vajadzīgajā gultnē, un no 2010. gada rūpniecība to varēs ieviest visos transportlīdzekļos. Mēs nevaram gaidīt, lai izglābtu 2500 cilvēku dzīvības gadā. 1. PIELIKUMS. TERMINU GLOSĀRIJS 112 | Vienots Eiropas neatliekamās palīdzības numurs, kas ieviests ar Padomes Lēmumu 91/396/EEK | ACEA | Association des Constructeurs Européens d'Automobiles (Eiropas Automobiļu ražotāju asociācija) | CEN | Comité Européen de Standardisation (Eiropas Standartizācijas komiteja) | E112 | Izsaukums, no kura neatliekamās palīdzības dienesti var precīzi noteikt vietu, no kuras tas pienāk. Universālā pakalpojuma direktīva pieprasa visiem mobilo un fiksēto tālruņu operatoriem sniegt informāciju par atrašanās vietu visiem neatliekamās palīdzības izsaukumiem. E122 mobilajiem izsaukumiem ir jo īpaši saistīts ar eCall | eCall | Eiropas ārkārtas izsaukums no transportlīdzekļa. Ārkārtas izsaukumu ģenerē vai nu transportlīdzeklī esošās personas manuāli, vai automātiski, aktivizējot transportlīdzeklī esošus sensorus, ja notiek negadījums. Aktivizēta transportlīdzekļa eCall ierīce izraisa 112 zvanu, nosūtot gan balss, gan datu informāciju par negadījumu tieši tuvākajai PSAP | EGEA | Ekspertu grupa neatliekamās piekļuves lietās | ETSI | Eiropas Telekomunikāciju standartu institūts | ES | Eiropas Savienība | Eirobarometrs | Eiropas Komisijas veiktie apsekojumi Eiropas iedzīvotāju sabiedriskās domas analīzei. Apsekojums par eCall veidots, pamatojoties uz 13 500 intervijām no visām dalībvalstīm | FP6 | Eiropas Savienības sestā pētniecības un tehnoloģiju attīstības pamatprogramma | IST | Informācijas un sakaru tehnoloģijas | JAMA | Japānas Automobiļu ražotāju asociācija | KAMA | Korejas Automobiļu ražotāju asociācija | MNO | Mobilā tīkla operators | MoU | Saprašanās memorands | MSD | Minimālais datu kopums | PSAP | Ārkārtas izsaukumu centrāle, kas ir atbildīga par atbildi uz neatliekamās palīdzības izsaukumiem. PSAP varētu būt valsts iestāde vai privāts pakalpojumu sniedzējs, kas darbojas valsts iestādes pakļautībā | SIM | Abonenta identifikācijas modulis | VoIP | Balss pārraides pakalpojumi, izmantojot interneta protokolu | [1] COM(2001) 370, 12.9.2001. Eiropas transporta politika 2010. gadam. Laiks izlemt. [2] COM(2003) 311, 2.6.2003. Eiropas ceļu satiksmes drošības rīcības programma. Ceļu satiksmes negadījumu upuru skaita samazināšana uz pusi Eiropas Savienībā līdz 2010. gadam. Kopīga atbildība. [3] COM(2003) 542, 15.9.2003. Informācijas un sakaru tehnoloģijas drošiem un viediem transportlīdzekļiem. [4] COM(2005) 431, 14.9.2005. eCall nodrošināšana iedzīvotājiem. [5] COM(2006) 59, 12.2.2006. Par viedā automobiļa iniciatīvu. Izpratnes padziļināšana par IST gudrākiem, drošākiem un tīrākiem transportlīdzekļiem. [6] Eirobarometra pētījums par iedzīvotāju izpratni par satiksmes drošību un viedām transportlīdzekļu drošības sistēmām. [7] ACEA vēstulē Komisijai paudusi, ka neveiks turpmākus pasākumus, kamēr dalībvalstis nebūs skaidri apliecinājušas savas saistības. [8] http://europa.eu.int/information_society/activities/esafety/forum/ecall/index_en.htm [9] Dati par negadījumu, ko no transportlīdzekļa aprīkojuma nosūta ārkārtas izsaukuma centrālēm ( PSAP ), tostarp precīza informācija par atrašanās vietu. [10] Eiropas Parlamenta pašiniciatīvas ziņojums, ats. A6-0072/2006, ziņotājs Gary Titley , www.europarl.europa.eu/registre/seance_pleniere/textes_deposes/rapports/2006/0072/P6_A(2006)0072_EN.doc [11] Ekspertu grupa (veido sakaru un civilās aizsardzības eksperti), kas izveidota Komunikāciju komitejas pakļautībā, lai risinātu jautājumu par 112 un ar to saistītus nākotnes jautājumus. [12] Neoficiāla ekspertu grupa (veido PSAP eksperti), lai apspriestu un apmainītos ar paraugpraksi par jautājumiem, kas saistīti ar 112 , īpaši pievēršot uzmanību eCall . [13] Pētījumu finansēja saskaņā ar FP6, 24 mēneši: www.eimpact.info [14] Īpašs atbalsta pasākums e-drošības foruma darba atbalstam, ko finansē saskaņā ar FP6: www.esafetysupport.org [15] Darba grupa personu aizsardzībai attiecībā uz personas datu apstrādi, kas izveidota ar Direktīvu 95/46/EK. [16] Integrētā projekta „Telemātikas globālā sistēma” apakšprojekts, ko finansē saskaņā ar FP6: www.gstproject.org [17] Izsaukumiem no mobilajiem tālruņiem. [18] Ir divi mehānismi zvanītāja atrašanās vietas pārraidei uz ārkārtas izsaukuma centrāli:push – mobilā tīkla operators nosūta informāciju par zvanītāja atrašanās vietu ārkārtas izsaukuma centrālei ar balss izsaukumu,pull – ārkārtas izsaukuma centrālei ir jāpieprasa mobilā tīkla operatoram, lai tas atsūta informāciju par zvanītāja atrašanās vietu.Push mehānisms, ko ieteica Komisijas 2003. gada 25. jūlija Ieteikumā C(2003) 2657 par informācijas, kas attiecas uz zvanītāja atrašanās vietas noteikšanu, apstrādi elektronisko sakaru tīklos, lai neatliekamās palīdzības dienesti varētu precīzi noteikt vietu, no kuras pienāk zvans, ir nepieciešams eCall izvēršanā. [19] Push mehānisms funkcionē tikai dažos reģionos. [20] Sk., piemēram, Somijas AINO pētījumu: www.aino.info/ [21] http://ec.europa.eu/dgs/energy_transport/galileo/index_en.htm [22] Transportlīdzekļa identifikācijas numurs ( VIN ). Ir nepieciešama piekļuve, lai iegūtu glābšanas operācijām nepieciešamo informāciju par transportlīdzekļa veidu. [23] Iekārta, kas var manuāli vai automātiski raidīt eCall signālu, nosakot precīzu atrašanās vietu un nosūtot ārkārtas izsaukumu centrālei minimālo datu kopumu ar saskaņotu protokolu kopā ar balss sakaru saiti. [24] Darba dokuments par datu aizsardzību un privātuma aizsardzības aspektiem eCall iniciatīvā: http://ec.europa.eu/justice_home/fsj/privacy/docs/wpdocs/2006/wp125_en.pdf [25] COM(2006) 334, 29.6.2006. Elektronisko sakaru tīklu un pakalpojumu ES tiesiskā regulējuma pārskatīšana. [26] Platforma, ar kuru tiecas informēt lietotājus par viedām transportlīdzekļu drošības sistēmām un kas izveidota e-drošības foruma darbā.